MTC บวกเกือบ 3% สวนตลาดฯ ลุ้นติดโผ MSCI รอบใหม่-กำไรไตรมาส 3 โตทุบสถิติออลไทม์ไฮ
MTC บวกเกือบ 3% สวนตลาดฯ ลุ้นติดโผ MSCI รอบใหม่-กำไรไตรมาส 3 โตทุบสถิติออลไทม์ไฮ ล่าสุด ณ เวลา 11.49 น. อยู่ที่ 51.25 บาท บวก 1.25 บาท หรือ 2.50% สูงสุดที่ 51.50 บาท ต่ำสุดที่ 49.75 บาท ด้วยมูลค่าซื้อขาย 250.07 ล้านบาท ขณะที่ดัชนีตลาดหุ้นไทยโดยรวมลบ 0.51%

26 ต.ค. 2561

ผู้สื่อข่าวรายงานว่า ราคาหุ้น บริษัท เมืองไทย แคปปิตอล จำกัด (มหาชน) หรือ MTC ล่าสุด ณ เวลา 11.49 น. อยู่ที่ 51.25 บาท บวก 1.25 บาท หรือ 2.50% สูงสุดที่ 51.50 บาท ต่ำสุดที่ 49.75 บาท ด้วยมูลค่าซื้อขาย 250.07 ล้านบาท ขณะที่ดัชนีตลาดหุ้นไทยโดยรวมลบ 0.51%

ทั้งนี้ ราคาหุ้น MTC ปรับตัวขึ้นคาดนักลงทุนเข้าซื้อเก็งกำไร หลังมีลุ้นเข้าคำนวณดัชนี MSCI
โดย บล.ยูโอบี เคย์เฮียน ระบุในบทวิเคราะห์ แนะนำ “เก็งกำไรสั้น” MTC ที่มีโอกาสเข้าคำนวณเอ็มเอสซีไอ
ด้าน บล.ฟินันเซีย ไซรัส ระบุในบทวิเคราะห์ แนะนำ “ซื้อ” หุ้น MTC ราคาเป้าหมาย 60 บาท คาดกำไรสุทธิไตรมาส 3/61 ทำจุดสูงสุดใหม่ต่อเนื่องที่ 980 ล้านบาท โต 8% เทียบจากไตรมาสก่อน และโต 51% เทียบจากปีก่อน เพราะเป็น High Season ของการปล่อยสินเชื่อ และการเปิดสาขาใหม่อีก 120 แห่ง อยู่ที่ 3,000 แห่ง และคาดจะทะลุ 1 พันล้านบาท ได้ในไตรมาส 4/61 ทั้งนี้คาดกำไรทั้งปี 3,808 ล้านบาท โต 52% เทียบจากปีก่อน และปี 2562 ที่ 5,388 ล้านบาท 42% เมื่อเทียบจากปีก่อน
นอกจากนี้ MTC ยังเป็นหุ้นใน SET50 ที่ราคาปรับตัวลงแรงเกิน 5% ในรอบ 5 วันทำการที่ผ่านมา จึงคาดว่าจะเห็นการฟื้นกลับได้เร็วในช่วงตลาดรีบาวด์